อยากถามเกี่ยวกับยาคุมกำเนินฉุกเฉินค่ะ เดือนที่แล้วประจำเดือนหนูมาวันที่ 19 ค่ะ แล้ววันที่26มีเพศสัมพันธ์แล้วถุงยางแตก(ไม่ได้หลั่งใน)แต่ก็ได้กินยาคุมฉุกเฉินไป แล้วประมาณวันที่1ก็มีประจำเดือนมาอีก จนถึงประมาณวันที่6 แล้วอยากทราบว่าประจำเดือนจะมาอีกครั้งตอนไหนคะ จะท้องหรือไม่จะรู้ได้อย่างไรคะ
สวัสดีค่ะ การใช้ยาคุมกำเนิดฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนซึ่งเลือดที่ออกมาหลังการใช้ยาประมาณ 1 สัปดาห์นั้น น่าจะเป็นเลือดจากผลข้างเคียงของยามากกว่ารอบเดือนการสังเกตรอบเดือนหลังจากนี้ ก็ดูว่าควรมาประมาณ 22-35 วันนับจากรอบเดือนครั้งก่อน ซึ่งยาอาจทำให้รอบเดือนคลาดเคลื่อนไปได้แต่ก็ไม่ควรเกิน 35 วัน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป